Islombek Ismoilov

Islombek Murodbek oʻgʻli Ismoilov (1992-yil 19-iyulda tugʻilgan) – oʻzbekistonlik futbol murabbiyi. „Neftchi“ futbol klubi bosh murabbiyi.

 Biografiyasi 
Islombek 1992-yil 19-iyulda Margʻilonda tugʻilgan. Yoshlik davrida Paxtakor futbol maktabida taʼlim olgan.

 Murabbiylik faoliyati 
Professional murabbiylik faoliyatini 2015-yilda Fargʻona viloyatining „Yozyovon“ klubida boshlagan. Uch mavsum davomida Yozyovon Lochinlari jamoari klubiga bosh murabbiylik qilgan. 2018-yilgi mavsumda Oltiariqning „Iftixor“ klubi va Margʻilonning „Farovon“ bolalar futbol jamoasida bosh murabbiylik qilgan.

2019-yilda Yaypanning „Turon“ jamoasiga bosh murabbiy etib tayinlangan. Uning qoʻl ostida Turon jamoasi 2019-yilda Oʻzbekiston B-Pro ligasi gʻolibligini, 2020-yilda Oʻzbekiston Pro ligasi gʻolibligini qoʻlga kiritgan. 2021-yilda Turon jamoasining Oʻzbekiston Superligasidagi qoniqarsiz natijalaridan soʻng bosh murabbiylikdan ozod etilgan va U21 jamoasiga murabbiy etib tayinlangan. 2021-yil noyabr oyida U21 jamoasidan ham isteʼfoga chiqarilgan.

2022-yilda 14 yoshgacha boʻlgan Oʻzbekiston oʻsmirlar terma jamoasiga bosh murabbiy sifatida tayinlangan. 2023 va 2024-yillar Oʻzbekiston U-15, U-16 terma jamoalariga ustozlik qilgan. 2024-yildan Oʻzbekiston U-17 terma jamoasi bosh murabbiyi. 2025-yil 26-iyunda „Neftchi“ jamoasi bilan shartnoma imzolagan va klubning 21 yoshgacha boʻlgan jamoasining ustozi etib tayinlangan. 1-dekabr kuni „Neftchi“ klubining bosh murabbiyi etib tayinlandi.

 Shaxsiy hayoti 
Islombekning otasi Murod Ismoilov sobiq futbolchi va futbol murabbiyidir. Ukasi Muzaffar Muzaffarov ham futbolchi boʻlib, Bangladesh chempionatida oʻynaydi.

 Yutuqlari 

 Murabbiy sifatida 
 Oʻzbekiston Pro ligasi gʻolibi: 2020
 Oʻzbekiston B-Pro ligasi gʻolibi: 2019
 AFC U-17 Osiyo kubogi gʻolibi: 2025

 Mukofotlari 
2025-yilda „Oʻzbekiston Respublikasida xizmat koʻrsatgan sport ustozi“ unvonini olgan

 Manbalar 

 Havolalar 
 Islombek Ismoilov Transfermarkt saytida

Turkum:Yashayotgan insonlar
Turkum:Alifbo boʻyicha futbolchilar
Turkum:Alifbo boʻyicha futbol murabbiylari
Turkum:Oʻzbekistonlik erkak futbolchilari
Turkum:Oʻzbekistonlik futbol murabbiylari
Turkum:Yozyovon klubi murabbiylari
Turkum:Iftixor klubi murabbiylari
Turkum:Turon Yaypan futbol klubi bosh murabbiylari
Turkum:Neftchi futbol klubi murabbiylari
Turkum:Oʻzbekiston Superligasi murabbiylari
Turkum:Oʻzbekiston Pro ligasi murabbiylari